**…POLGÁRMESTERI HIVATAL**

Szám: Tárgy: polgári védelmi szolgáltatás elrendelése

Ügyintéző:

Telefonszám:

......... számú példány

**H A T Á R O Z A T**

Cégnév…………………………….. CÍM…………….. cégjegyzék száma: …………….. adószáma: ………………………. (a továbbiakban: kötelezett)

Forgalmi rendszám/Egyedi azonosító: …………..

Eszköz típus/fajtája: ………………..

tulajdonát képező, a 2020. ………………….. napján kelt, ………………………… számú határozattal katasztrófavédelmi gazdasági-anyagi szolgáltatási kötelezettség alá vont vagyonelemének igénybevételét

**ELRENDELEM**

és kötelezem az anyagi szolgáltatás hatóság általi igénybevételének tűrésére.

Kötelezem, hogy a vagyonelemet …………………….. (hely), ……………………………… napján (annak kezelőjével) teljesítse. A szolgáltatás tárgyának átadás –átvétele jegyzőkönyv felvétele mellett történik.

A szolgáltatás teljesítése miatt felmerült vagyoni hátrányért kártalanítás jár, amit a szolgáltatást teljesítő kérelmére kell megállapítani és a teljesítés helye szerint illetékes polgármesterhez kell benyújtani. A kártalanítási eljárás lefolytatására és a kártalanítás összegének megállapítására első fokon a Baranya Megyei Katasztrófavédelmi Igazgatóság jogosult, amelynek határozat ellen fellebbezésnek van helye, amit a BM Országos Katasztrófavédelmi Főigazgatóság bírál el. A fellebbezésnek a polgári védelmi szolgáltatás teljesítésére nincs halasztó hatálya.

E határozat ellen a kézbesítéstől számított 15 napon belül a ……………..Megyei (Fővárosi) Kormányhivatal vezetőjéhez címzett és a …….. Polgármesteri Hivatalhoz benyújtott illetékmentes fellebbezéssel lehet élni.

Felhívom Kötelezett figyelmét, hogy fenti polgári védelmi kötelezettségével összefüggő adatszolgáltatási, megjelenési, szolgálatteljesítési (feladat-ellátási) kötelezettségének nem tesz eleget, vagy nem a jogszabályban vagy végrehajtható határozatban megjelölt határidőben tesz eleget, szabálysértést követ el és ötezertől százötvenezer forintig terjedő pénzbírsággal sújtható.

Eljárási költség megtérítéséről nem kell dönteni, mert az eljárás során ilyen költség nem merült fel.

**I N D O K O L Á S**

Magyarország Alaptörvényének XXXI. Cikk (6) bekezdése értelmében honvédelmi és katasztrófavédelmi feladatok ellátása érdekében - sarkalatos törvényben meghatározottak szerint - mindenki gazdasági és anyagi szolgáltatás teljesítésére kötelezhető.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 67. § (1) bekezdése alapján a katasztrófavédelmi feladatok végrehajtása érdekében a gazdasági és anyagi szolgáltatási kötelezettség kiterjed meghatározott gazdasági és anyagi szolgáltatás teljesítésére vagy a szolgáltatás igénybevételének tűrésére, valamely tevékenységtől való tartózkodásra, az igénybevételhez szükséges előkészületi tevékenységre, az igénybevétel tervezéséhez szükséges adatok közlésére.

Baranya megyében katasztrófavédelmi feladatok ellátása érdekében Kötelezett fent megjelölt, 2020. ………….. napján kelt, …………………………. számú határozattal kijelölt vagyontárgyát.

A Kat. 67. § (2) bekezdés a) pontja alapján a szolgáltatás igénybevételét elrendelheti a megyei, fővárosi védelmi bizottság elnöke, valamint a polgármester.

A Kat. 67. § (5) bekezdése értelmében a gazdasági és anyagi kötelezettség alóli mentességek köre a honvédelemről és a Magyar Honvédségről szóló törvényben meghatározottakkal azonos.

A Kat. 68. § (1) bekezdése alapján, ha a katasztrófavédelem érdeke más módon nem vagy nem megfelelő időben, illetve csak aránytalanul nagy ráfordítással elégíthető ki, szolgáltatás igénybevételével kell biztosítani a polgári védelmi feladatok ellátását, különösen veszélyhelyzetben a védekezéshez szükséges feltételek megteremtését.

A Kat. 69. § (1) A szolgáltatás teljesítése miatt felmerült vagyoni hátrányért kártalanítás jár. A (2) bekezdés szerint, a kártalanítást a szolgáltatást teljesítő kérelmére kell megállapítani. A kérelmet a teljesítés helye szerint illetékes polgármesterhez kell benyújtani. A (3) bekezdés értelmében, a kártalanítási igényeket a teljesítés helye szerint illetékes polgármester a szolgáltatás elrendelésétől számított hatvan napon belül összesíti és megküldi a teljesítés helye szerint illetékes hivatásos katasztrófavédelmi szerv területi szerve részére. A (4) bekezdés szerint, a kártalanítási eljárás lefolytatására és a kártalanítás összegének megállapítására első fokon a hivatásos katasztrófavédelmi szerv területi szerve jogosult, határozata ellen fellebbezésnek van helye, amelyet a hivatásos katasztrófavédelmi szerv központi szerve bírál el. A fellebbezésnek a polgári védelmi szolgáltatás teljesítésére nincs halasztó hatálya. Az (5) bekezdés alapján az ügyintézési határidő a kártalanítási igénynek a hivatásos katasztrófavédelmi szerv területi szervéhez történő megérkezése napján kezdődik.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. rendelet (továbbiakban: Korm. rendelet) 80.§ (2) bekezdése szerint, a szolgáltatást az igénybevételt elrendelő határozatban megállapított helyen és időpontban, illetve a határozat szóbeli közlésekor haladéktalanul teljesíteni kell. A (3) bekezdés értelmében, az igénybevételt elrendelő, vagy az általa megbízott a szolgáltatás tárgyának átadásakor, átvételekor, illetve a szolgáltatás teljesítésekor jegyzőkönyvet vesz fel.

A rendelkezésre álló adatok alapján megállapítottam, hogy a szolgáltatási kötelezettség teljesítése alól a Kat. 67. § (5) bekezdése szerinti mentességgel nem rendelkezik, ezért Kat. 67.§ (4) bekezdésére is figyelemmel a rendelkező részben foglaltak szerint határoztam.

Hatáskörömet a 67. § (2) bekezdés a) pontja alapján gyakoroltam.

A fellebbezés jogosultságot a Korm. rendelet 81. § (1) bekezdésében meghatározottak szerint biztosítottam.

A döntéssel szemben jogorvoslatnak az általános közigazgatási rendtartásról szóló 2016. évi CL. törvény (a továbbiakban: Ákr.) 116. §-ában meghatározottak szerint van helye.

A fellebbezés az illetékekről szóló 1990. évi XCIII. törvény 33. § (1) bekezdése alapján illetékmentes.

A határozat azonnali végrehajthatósága az Ákr. 84. § a) pontján alapul.

Az önkéntes teljesítéselmaradás jogkövetkezményeire történő figyelmeztetést a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 215/A. §-ának rendelkezése alapján tettem.

Kelt,………….

PH.

…..polgármester

Készült: 3 *(vagy 4)* példányban

Terjedelme: 1 oldal

Kapja:

1. Kötelezett;
2. ………………….Megyei/Fővárosi Katasztrófavédelmi Igazgatóság *(Ezt a példányt csak területi pv szervezetnél kell kiadni!)*
3. ........ Katasztrófavédelmi Kirendeltség
4. Irattár